Ice Spice
Ice Spice (əsl adı: Aysis Nayca Qaston; 1 yanvar 2000, Bronks, Nyu-York ştatı, Nyu-York, ABŞ) — ABŞ repçisi. Nyu-York şəhərinin Bronks borosunda böyüyüb, karyerasına 2021-ci ildə SUNY Purchase-də təhsil alarkən prodüser RiotUSA ilə tanış olduqdan sonra başlayıb. Ice Spice 2022-ci ilin sonlarında TikTok-da hit olan mahnısı "Munch (Feelin' U)" sayəsində tanınma qazanıb, 2022-ci ilin sonlarında "Bikini Bottom" və 2023-cü ilin əvvəllərində "In Ha Mood" adlı sinqllarını yayımlayıb. Yanvar ayında debüt mini-albomu "Like..?"-ni təqdim edib. O, həmin ay Lil Tjay ilə birgə ifa etdiyi "Gangsta Boo" mahnısını çıxarıb. Bu mahnı Billboard Hot 100 hit-paradına düşüb. Onun remiks sinqlları "Boy's a Liar Pt. 2" (PinkPantheress ilə) və "Princess Diana" (Niki Minaj ilə) ABŞ-də ilk beşliyə yüksəlib. Ice Spice-nin Teylor Sviftin "Karma" mahnısına olan remiksi isə 26 may 2023-cü ildə yayımlanıb. Musiqi jurnalistləri Ice Spice-nin rep üslubunu unikal hesab edirlər. The New York Times və Billboard kimi nəşrlər onu "repin yeni şahzadəsi" adlandırıblar.